
מכרז מס' 14/3.2022 אספקה ותחזוקת דירות המאוכלסות על ידי מורות חיילות

הבהרה 1
	סידורי
	מספר הסעיף אליו מתייחסת השאלה/הבהרה
	עמוד
	פירוט השאלה / בקשה להבהרה
	מענה

	1. 
	2.6.7
	5
	חברת בלו איכות בע"מ (להלן: "המתמודדת") שהינה חברת בת בעלות מלאה של חברת פמי פרימיום בע"מ (להלן: "חברת האם") מתכבדת לפנות אליכם בהתאם לסעיף 1.1.2 להזמנה להציע הצעות (להלן: "ההזמנה") במכרז שבנדון (להלן: "המכרז") בשאלות הבהרה כדלקמן:
המתמודדת הינה חברה המתמחה במתן שירותים במגוון תחומים, ובכלל זה בתפעול, ניהול ובקרה בתחום הדירה והרכב ומהווה מציעה פוטנציאלית במכרז שבנדון. 
בעקבות רה-ארגון שהתבצע בקבוצת החברות אליה משתייכת המתמודדת, התפצלו הפעילויות באופן שחברת האם תתמקד במתן שירותים בתחום הליבה בו היא עוסקת ואילו כל יתר התחומים בהם מעניקה חברת האם שירותים, ובכללם השירותים נשוא המכרז, מבוצעים על ידי המתמודדת(להלן: "הפיצול"). 
יובהר כי במסגרת הפיצול עברו מחברת האם למתמודדת עובדי חברת האם בתחומי השירותים הרלוונטיים, אשר נהפכו לעובדי המתמודדת ולהם הידע, הניסיון והכישורים (know how & knowledge) לביצוע השירותים נשוא מכרז זה. כך גם הועברו למתמודדת כל מערכות המידע, מערכות הבקרה ויתר האמצעים ששימשו את חברת האם לביצוע השירותים נשוא המכרז. 
יובהר כי הפיצול האמור בוצע רק לאחרונה ועל כן אין בידי המתמודדת את האפשרות לעמוד בתנאי הסף הקבוע בסעיף 2.6.5 להזמנה בעצמה במהלך לפחות 4 שנים ב-8 שנים האחרונות. 
יחד עם זאת, חברת האם יכולה הייתה להציג את מלוא הניסיון הנדרש בתנאי הסף האמור, הגם שניסיון זה בא לידי ביטוי אצל העובדים הרלוונטיים שעברו ממנה למתמודדת ויתר המערכות שהועברו כעת למתמודדת. 
סעיף 2.6.7 להזמנה קובע כי הדגמת הניסיון הדרוש לצורך עמידה בתנאי הסף צריכה לחול במציע עצמו וכי לא ניתן לייחס ניסיון של גוף אחר למציע לרבות ניסיון שנצבר על ידי חברת אם או חברת בת, למעט גוף אשר בוצע לגביו מיזוג עם המציע (כהגדרתו בחוק החברות) טרם המועד האחרון להגשת הצעות למכרז זה. 
ואולם, סעיף 2.6.7 אינו נותן מענה למצב שנוצר ביחס למתמודדת שבו תהליך הפיצול (ולא מיזוג) הביא לכך שהיא כעת בפועל בעלת מלוא הניסיון הנדרש. 
ועדת המכרזים הנכבדה מתבקשת כדלקמן:
להכיר בניסיון העבר שנצבר אצל חברת האם בתחום השירותים נשוא המכרז, אשר פוצל והועבר כולו למתמודדת (לרבות עובדי המתמודדת), במסגרת הליך פיצול הפעילות, טרם המועד האחרון להגשת הצעות למכרז זה, כניסיון של המתמודדת עצמה. 
וזאת מהסיבות הבאות:
1. התוצאה של פיצול הפעילות דומה לתוצאה המשפטית של הליך מיזוג; שהרי גם בהליך פיצול פעילות, החברה הקולטת, כמו בהליך מיזוג, מזוהה באורח מוחלט עם כל מה שנקלט בה (לרבות הידע והניסיון). 
2. מבחינת התכלית של דרישת הניסיון מדובר בתכלית זהה - ועדת המכרזים הנכבדה גילתה את דעתה כי ברצונה שהשירותים יינתנו על ידי מי שהינו בעל הניסיון בפועל. תכלית זו מתקיימת גם בנסיבות של מיזוג חברות (כפי שהותר בהזמנה) וגם בנסיבות של פיצול פעילות בין החברות כמו במקרה דנן (שהרי העובדים הרלוונטיים שעתידים להעניק את השירותים נשוא המכרז למשרד, ככל והמתמודדת תזכה במכרז דנן – מועסקים היום אצל המתמודדת). 
מכאן, שככל וועדת המכרזים תמצא לנכון להיענות לדרישה הנ"ל הרי שהתבססות על ניסיון חברת האם אינו מהווה ייחוס של ניסיון של גורם חיצוני למתמודדת אלא התבססות על ניסיון בו אוחזת כיום המתמודדת עצמה. 
היענות לבקשה תאפשר הגדלה של מספר המציעים במכרז ותקיים את תכליתו התחרותית של המכרז. 
	אין שינוי בנוסח המכרז. כל חברה תיבחן בהתאם לניסיון הקיים אצלה למעט החריג של מיזוג. 

	2. 
	2.6.5
	4
	האם הדרישה הינה ניהול שכירות או ניהול אחזקה ? האם מציע שנותן שרותי אחזקת משרדים בלבד (לא כולל איתור דיורים, חתימה על חוזי שכירות, ביצוע תשלומים שוטפים, התנהלות רציפה מול הרשויות, רכש ציוד וכד' המהווה את מהות הטיפול בפרויקט) עומד בתנאי סעיף זה ?
	הדרישות הן חליפיות, מציע אשר ביצע ניהול אחזקה כמפורט בסעיף יעמוד בתנאי סף זה.

	3. 
	3.20 + 3.21 + 3.22
וכן סעיף 15.9.1
	6+ 20 
	נבקש בדיקתכם כי ההגדרות המפורטות בסעיפים 3.20-3.22 תואמות את גודל הדירות והמחירים המפורטים בסעיף 15.9.1. כמו כן האם אין דרישה לדירות 5 חד' (4 חדרי שינה וסלון) ?
	ההגדרות בסעיפים 3.20-3.22 תואמות את הדירות עבורן יש להגיש הצעת מחיר. אין דרישה לדירות 5 חדרים.

	4. 
	4.9.3
	8
	האם המשרד מתחייב לרצף שכירות של 12 חודש ? אם לא כיצד המציע יוכל להתחייב מול בעל הבית לתקופה לרצף כזה ?
	בכוונת המשרד לשכור את הדירות לתקופה של 12 חודשים. עם זאת יובהר, כי למשרד שמורה הזכות להחזיר את הדירה כמפורט בסעיף 4.14 למכרז.

	5. 
	4.12
	9
	מה לגבי מקרים של בלאי ושבר בדירות כתוצאה משימוש לא סביר של החיילות (כמו ציור על קירות)? מי נושא בעלות השבת המצב לקדמותו מול הבעלים?
	הקבלן יישא בכל העלויות עבור כל בלאי ושבר בדירות. יובהר כי בדירה צפויות להתגורר מורות חיילות הכפופות למסגרת המשמעתית של צה"ל לרבות בכל הקשור לשמירה על מצב הדירות.

	6. 
	4.14
	10
	התראה של חודש אינה מספיקה ותרתיע בעלי דירות מהשכרת דירות לטובת המורות החיילות. מבוקש להעלות להתראה של 2 חודשים כפי שהיה נהוג במכרז הקודם.
	הבקשה מתקבלת. תקופת ההתראה תשונה לחודשיים.

	7. 
	4.15.1.12
	10
	האם הכוונה להובלת הציוד והריהוט של הספק או של החיילות ?
	הכוונה היא להובלת כל ציוד הספק האמור להיות בדירה בהתאם להוראות המכרז.

	8. 
	4.15
	10
	האם הספק נדרש לשאת גם בחיוב במס הכנסה, בהתאם לסעיף 122 לפקודת מס הכנסה, על גורם המשכיר דירת מגורים לתאגיד ולא ליחיד ? 
שכן במקרה כזה בעלי נכסים יגלגלו חיוב זה על הספק כשוכר או שיעדיפו להשכיר לגורם פרטי. 
	על הקבלן לעמוד בכל דרישות החוק, לרבות חוקי המיסוי. על הקבלן לבצע כל בירור הנדרש מול רשויות המס על מנת לוודא קודם הגשת ההצעה למכרז כי כל המידע בנוגע למיסוי מצוי בידיו.

	9. 
	4.18
	11
	האם קיימות כיום דירות פעילות והאם הספק הזוכה יוכל לקבל את פרטיהן ?
	כיום לא קיימות דירות כאלה.

	10. 
	15.9.1
	20
	המחירים המתוארים כמחירי מקסימום משקפים את מחירי 2018. נבקשכם לשקול מחדש את מחירי המקסימום שכן מאז 2018 ועד היום חלה עלייה הן במחירי הנדל"ן והשכירות והן בעלויות תפעול ותחזוקה לרבות עלויות ארנונה וחשמל שעלו משמעותית ועוד צפויים לעלות.
	אין שינוי במסמכי המכרז.

	11. 
	נספח מס' 3 – רשימת ציוד נדרש
	52
	תת סעיף 3.3 ציוד – לא ברור כיצד הספק נדרש לספק כלי מטבח ולדאוג לכשרות הכלים שכן הנושא באחריות החיילות.
כמו כן לא ברור איזה כלים נדרש הספק לצייד בדירות והאם מדובר בסטים כפולים של חלבי ובשרי (בעבר לא נכלל בתכולות הציוד של הספק)
	על הספק לספק כלים העומדים בכל כללי הכשרות טרם איכלוס הדירות. הוא אינו אחראי לדאוג לכשרות הכלים במשך תקופת איכלוס הדירות.
על הספק לצייד את הדירות בסטים כפולים של חלב ובשר.

